
Z A P I S N I K
s 9. sjednice Vijeća Mjesnog odbora Utrine,

održane dana 17. siječnja 2022.
u objektu Mjesnog odbora Utrine u Zagrebu, Barčev trg 16,

s početkom u 18:00 sati

NAZOČNI ČLANOVI VIJEĆA:

Aleksandra Čar, Milan Božić, Ivana Gucek, Milan Knežević, Dario Laštre, Marija Luić, Tajna Pavlović-Stojić, Domagoj Ružak i Ivan Vranković
OSTALI NAZOČNI:

Ž.Š.
Predsjedava Ivana Gucek, predsjednica Vijeća.

Zapisnik vodi: Ivana Gucek.


Predsjednica konstatira da je na početku sjednice nazočno 9 od ukupno 9 članova Vijeća, što znači da Vijeće može pravovaljano odlučivati te otvara sjednicu.
Vijeće s 8 glasova ZA i 1 koji nije glasao prihvaća tekst Zapisnika s 8. sjednice Vijeća, održane 06. prosinca 2021. 
Vijeće JEDNOGLASNO utvrđuje

D N E V N I   R E D

1.  Izvješće o radu Vijeća Mjesnog odbora Utrine za 2021. – donosi se
2.  Program rada Mjesnog odbora Utrine u 2022. –  zaključak, donosi se
3.  Stavljanje van snage zaključka o korištenju prostora za potrebe Blažice Daković

    – zaključak, donosi se

4.  Korištenje prostora Mjesne samouprave Utrine za potrebe Hrvatske stranke umirovljenika

    - zaključak, donosi se

5.  Korištenje prostora skloništa na lokaciji Strohalov prilaz bb – zaključak, donosi se

6.  Izrada projektne dokumentacije za obnovu krova na Tržnici Utrina – zaključak, donosi se

7.  Odgovor Gradskog ureda za sport i mlade vezano uz SRC Utrine – zaključak, donosi se

8.  Očitovanje o prijedlogu Zrinjevca o komunalnim aktivnostima: SRC Utrine i park u

     Karamanovom prilazu – zaključak, donosi se

9.  Upit građanke Marije Grofelnik – zaključak, donosi se

10. Prijedlozi izmjena programa održavanja (čišćenje i sl.) – zaključak, donosi se 

11.  Pitanja, prijedlozi i obavijesti.

     Ad 1. Izvješće o radu Vijeća Mjesnog odbora Utrine za 2021. 
Članovi Vijeća primili su pisani materijal uz poziv.

Vijeće JEDNOGLASNO donosi

Izvješće o radu Vijeća Mjesnog odbora Utrine

za  2021. godinu

1. UVODNE NAPOMENE

 Vijeće Mjesnog odbora Utrine je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika Vijeća Mjesnog odbora Utrine i Pravila Mjesnog odbora Utrine.


 Osnovne djelatnosti bile su usmjerene na poboljšanje infrastrukturnih problema, donošenjem akata Vijeća i sudjelovanje u donošenju odluka Vijeća Gradske četvrti Novi Zagreb – istok, te se vodilo računa o zadovoljavanju potreba građana obzirom na prioritete.

2. O RADU VIJEĆA

U svibnju 2021. godine, održani su izbori za Vijeće Mjesnog odbora Utrine.

Dana 25. lipnja 2021. godine, konstituiran je četvrti saziv Vijeća Mjesnog odbora Utrine.

Koristeći podatke iz zapisnika sa sjednica Vijeća Mjesnog odbora Utrine iskazujemo zbirne brojčane pokazatelje o osnovnim oblicima rada Vijeća Mjesnog odbora Utrine.

2. a. 
SJEDNICE VIJEĆA

2. a. a.
 Održano sjednica Vijeća



U 2021. godini ukupno je održano 12 sjednica Vijeća Mjesnog odbora Utrine.

a) treći saziv Vijeća 4 sjednice
b) četvrti  saziv Vijeća 8 sjednica 
2. a. b. Točke dnevnog reda



Ukupni broj točaka dnevnog reda na svim sjednicama Vijeća Mjesnog odbora Utrine u 2021. godini je 99, odnosno prosječno 8 točki dnevnog reda po sjednici Vijeća, od toga:                 

a) 24 točki dnevnog reda u trećem sazivu Vijeća, odnosno prosječno 6 točki dnevnog reda po sjednici

b) 75 točki dnevnog reda po sjednici u četvrtom sazivu Vijeća, odnosno prosječno 9 točki dnevnog reda po sjednici

2. a. 3. Trajanje sjednica Vijeća



Ukupno vrijeme trajanja sjednica Vijeća Mjesnog odbora Utrine u 2021. godini je 15 sati, odnosno prosječno trajanje svake sjednice je 1 sat i 10 minuta, od toga:

a) 3 sata u trećem sazivu Vijeća, odnosno prosječno trajanje svake sjednice je 40 minuta.

b) 12 sati u četvrtom sazivu Vijeća, odnosno prosječno trajanje svake sjednice je 1 sat i 20 minuta.

2. a. 4. Prisutnost članova Vijeća sjednicama



Prisutnost članova Vijeća Mjesnog odbora Utrine sjednicama Vijeća u 2021. godini u prosjeku 8 od 9 članova vijeća je redovito prisustvovalo sjednicama Vijeća u  2021. godini.

a) 8 od 9 članova u trećem sazivu Vijeća

b) 8 od 9 članova u četvrtom sazivu Vijeća

2. a. 5. Hitni sazivi sjednica i dopunske točke Dnevnog reda



Nije bilo sjednica sazvanih po hitnom postupku u 2021. godini.


            Dopunskih točaka dnevnog reda u 2021. godini je bilo.

a) 7 dopunske točke u trećem sazivu Vijeća

b) 26 dopunskih točaka u četvrtom sazivu Vijeća

2. a. 6. Rezultat rada Vijeća



Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.



Ukupni broj akata donešen na sjednicama Vijeća Mjesnog odbora Utrine u 2021. godini je 91.

                     a)  21 akata donesenih u trećem sazivu Vijeća

                     b)  70 akata doneseno u četvrtom sazivu Vijeća

2. a. 7. Kvaliteta odlučivanja na sjednici Vijeća

            Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.



Prosječni broj članova Vijeća Mjesnog odbora Utrine koji su sudjelovali u raspravi po pojedinoj točci dnevnog reda u  2021. godini je 4 člana Vijeća.

                      a)  4 člana u trećem sazivu Vijeća

                      b)  4 člana u četvrtom sazivu Vijeća 

            Točke dnevnog reda koje su usvojene jednoglasno na sjednicama Vijeća Mjesnog odbora Utrine u  2021. godini

- 84  točke usvojene su jednoglasno

a)  18 točaka u trećem sazivu Vijeća

b)  66 točki u četvrtom sazivu Vijeća 

2. a. 8. Redovitost pozivanja na sjednice Vijeća



Na sjednice Vijeća Mjesnog odbora Utrine pozivaju se predstavnici Vijeća Gradske četvrti Novi Zagreb - istok kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća


Na sjednicama Vijeća Mjesnog odbora Utrine u  2021. dva puta su sudjelovali građani.

2. b. Radna tijela Vijeća



Vijeće Mjesnog odbora Utrine osnovalo je radna tijela s ciljem poboljšanja kvalitete i racionalnosti odlučivanja na sjednicama Vijeća.

Radna tijela Vijeća Mjesnog odbora Utrine su:

a) Mandatno povjerenstvo 

2. c. Predsjednik Vijeća



Dužnosti predsjednika Vijeća definirane su odredbama Poslovnika Vijeća Mjesnog odbora Utrine (članak 21) i te odredbe predstavljaju osnov za prikaz kvantitativnih pokazatelja o aktivnostima predsjednika vijeća.



Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Utrine odnosno predsjednik Vijeća daje mišljenje Vijeću Gradske četvrti Novi Zagreb - istok u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Vijeće Gradske četvrti Novi Zagreb - istok.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Utrine (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika Vijeća Mjesnog odbora Utrine.

2. 2. SADRŽAJ RADA VIJEĆA



Vijeće Mjesnog odbora donijelo je Prijedlog akcija za izradu Plana malih komunalnih akcija Gradske četvrti Novi Zagreb – istok i Financijski plan.

3. ZAKLJUČNE OCJENE


Vijeće Mjesnog odbora Utrine svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.

Ad 2. Program rada Mjesnog odbora Utrine u 2022. 

Članovi Vijeća primili su pisani materijal uz poziv.

Vijeće JEDNOGLASNO donosi

P R O G R A M   R A D A

VIJEĆA MJESNOG ODBORA UTRINE

za 2022.  godinu

I. POLAZNE OSNOVE

                Djelovanje Vijeća Mjesnog odbora Utrine (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;

2. potrebom sanacije starih cesta i izgradnje novih;

3. uređenja postojećih parkova i zelenih površina;

4. izgradnjom prostora za društvene potrebe;

5. modernizacijom dječjih igrališta s novom opremom;

6. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

7. sveobuhvatnom i temeljitom analizom ukupnog stanja i strukture stanovništva na području Mjesnog odbora, kao osnovom za osmišljavanje djelovanja Vijeća u pitanjima iz njihove nadležnosti;

8. osmišljavanju koncepta razvoja Mjesnog odbora temeljem na obilježjima, strukturi i potrebama stanovništva Mjesnog odbora.

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2022. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe, te udruga djece, mladih i starijih osoba; usmjeriti na zadovoljavanje sveukupnih potreba građana;

2. osigurati sustavno prikupljanje i obradu, te primjerenu dostupnost javnosti svih bitnih podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);

3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga);

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;

1. održavanje sjednica Radnih skupina;

2. informiranje o planovima Vijeća Gradske četvrti Novi Zagreb - istok;

3. analiza stanja objekta mjesne samouprave na području Mjesnog odbora;

4. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);

5. donošenje izvješća o radu za 2021. godinu;

6. donošenje Plana malih komunalnih akcija za 2022. godinu;

7. organizacija manifestacije obilježavanja Dana Utrina;

8. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.

IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 

Ad 3. Stavljanje van snage zaključka o korištenju prostora za potrebe Blažice Daković
Članove Vijeća usmeno obavještava predsjednica Vijeća.
Vijeće sa 7 za i 2 suzdržana donosi
Z A K LJ U Č A K

o stavljanju van snage zaključka o korištenju prostora 
za potrebe Blažice Daković
1. Vijeće Mjesnog odbora Utrine raspravljalo je o stavljanju van snage zaključka o korištenju prostora za potrebe Blažice Daković
2. Vijeće Mjesnog odbora Utrine slaže se sa stavljanjem zaključka van snage vezano uz  korištenje prostora za potrebe Blažice Daković s obzirom na izmjene u načinu korištenja prostorija MO Utrine. 
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu.

          Ad 4. Korištenje prostora Mjesne samouprave Utrine za potrebe Hrvatske stranke 



 umirovljenika  

Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

o korištenju prostora Mjesne samouprave Utrine za potrebe

Hrvatske stranke umirovljenika
1. Vijeće Mjesnog odbora Utrine raspravljalo je o zahtjevu za povremeno korištenje prostora MS Utrine za potrebe Hrvatske stranke umirovljenika.
2. Vijeće Mjesnog odbora Utrine odobrava Hrvatskoj stranci umirovljenika korištenje prostora Mjesne samouprave Utrine u sljedećim terminima – velika dvorana-petkom od 15,00 do 17,00 sati.
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu.

Ad. 5. Korištenje prostora skloništa na lokaciji Strohalov prilaz bb 
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

o korištenju prostora skloništa na lokaciji Strohalov prilaz bb
1. Vijeće Mjesnog odbora Utrine raspravljalo je o mogućnosti korištenja prostora skloništa na lokaciji Strohalov prilaz bb. kao prostora za druženje mladih.
2. Vijeće Mjesnog odbora Utrine traži od Gradskog uredu za upravljanje imovinom da se očituje o statusu korištenja prostora k.č. br. 710/32, k.o. Zaprudski otok.
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za upravljanje imovinom.
Ad. 6. Izrada projektne dokumentacije za obnovu krova na Tržnici Utrina 
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

o izradi projektne dokumentacije za obnovu krova na Tržnici Utrina
1. Vijeće Mjesnog odbora Utrine raspravljalo je o mogućnostima obnove krova na Tržnici Utrina.
2. Vijeće Mjesnog odbora Utrine traži od Zagrebačkog holdinga d.o.o.- podružnica Tržnice Zagreb procjenu sigurnosti s obzirom na stanje krovišta i prohodnost puteva te  informaciju u kojem je statusu zahtjev za rekonstrukcijom krovišta.
3. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o.- Podružnica Tržnice Zagreb

Ad. 7. Odgovor Gradskog ureda za sport i mlade vezano uz SRC Utrine
Članove Vijeća usmeno obavještava potpredsjednik Vijeća.
Vijeće JEDNOGLASNO donosi

Z A K LJ U Č A K

o revitalizaciji ŠRC Utrine
1. Vijeće Mjesnog odbora Utrine raspravljalo je o mogućnostima revitalizacije ŠRC Utrina. 
2. Vijeće Mjesnog odbora Utrine traži izvještaj od Gradskog ureda za obrazovanje, sport i mlade o stanju, vlasništvu i upravljanju za katastarske čestice na Sportskom Centru Utrina, te sastanak kako bi se ustvrdile mogućnosti revitalizacije ŠRC Utrine.
Katastarske čestice na ŠRC Utrina su sljedeće: 710/207,  710/206, 710/273, 710/211, 710/213, 710/130, K.o. Zaprudski otok.
3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obrazovanje, sport i mlade.

Ad. 8. Očitovanje o prijedlogu Zrinjevca o komunalnim aktivnostima: 
                       SRC   Utrine i park u Karamanovom prilazu 

Članovi Vijeća primili su pisani materijal uz poziv.

Vijeće JEDNOGLASNO donosi
Z A K LJ U Č A K

o očitovanju o prijedlogu Zrinjevca o komunalnim aktivnostima:
SRC Utrine i park u Karamanovom prilazu

1. Vijeće Mjesnog odbora Utrine raspravljalo je o prijedlogu Zrinjevca o komunalnim aktivnostima: SRC Utrine i park u Karamanovom prilazu.
2. Vijeće Mjesnog odbora Utrine ne slaže se za prijedlogom Zagrebačkog holdinga d.o.o.-podružnica Zrinjevac da se na zapuštenom dijelu ŠRC Utrina napravi skate park.
3. Vijeće Mjesnog odbora Utrine slaže se sa uklanjanjem postojeće ljuljačke u parku Karamanov prilaz b.b. te traži postavljanje nove ljuljačke 50 metara dalje, kao i idejni prijedlog za uređenje tog dijela parka u kojem se nalazi dotrajala ljuljačka.
4. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom holdingu d.o.o.-podružnica Zrinjevac.
Ad 9. Upit građanke Marije Grofelnik 
Članove Vijeća usmeno obavještava predsjednica Vijeća.
Vijeće JEDNOGLASNO donosi

Z A K LJ U Č A K

o upitu građanke Marije Grofelnik

1. Vijeće Mjesnog odbora Utrine raspravljalo je o problemu građanke Marije Grofelnik vezano uz smirivanje prometa od Lonije do Ukrajinske ulice.
2. Vijeće Mjesnog odbora Utrine traži sukladno dopisu idejno rješenje od Gradskog ureda za prostorno uređenje, izgradnju Grada, graditeljstvo, komunalne poslove i promet. 
3. Ovaj Zaključak dostavlja se Vijeću Gradske četvrti Novi Zagreb– istok i Gradskom uredu za prostorno uređenje, izgradnju Grada, graditeljstvo, komunalne poslove i promet.
Ad 10.  Prijedlozi izmjena programa održavanja (čišćenje i sl.) 
Članovi Vijeća primili su pisani materijal uz poziv.

Vijeće JEDNOGLASNO donosi

Z A K LJ U Č A K

o Prijedlozima izmjena programa održavanja (čišćenje i sl.)
1. Vijeće Mjesnog odbora Utrine raspravljalo je o prijedlozima izmjena programa održavanja (čišćenje i sl.).
2. Vijeće Mjesnog odbora Utrine se slaže s dosadašnjim programom održavanja i traži od Zagrebačkog holdinga d.o.o.-podružnica Čistoća da u program održavanja uvrsti i ulicu Zulejke Stefanini Tućan te Aveniju Dubrovnik-južni nogustup-dio koji pripada naselju Utrina.
3. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu i Zagrebačkom holdingu d.o.o.-podružnica Čistoća.
Ad 11.  Pitanja, prijedlozi i obavijesti.
Marija Lujić obavještava o zloupotrebi liftova u pothodniku, te o radovima koji su još potrebni za dovršenje uređenja pothodnika-postavljanje koševa za smeće i rukohvata. 
Ivana Gucek obavještava o srušenoj grani unutar OŠ Mladost i pregledu svih stabala u dogovoru s ravnateljem škole i Zagrebačkim holdingom-podružnica Zrinjevac.
Prometni stup  u Skokovom prilazu još nije riješen, te će uputiti dopis predsjedniku Vijeća Novi Zagreb istok da se taj problem žurno riješi.
Dovršeno u :19.25 sati.
KLASA: 024-08/22-003/119
URBROJ: 251-13-11-9-22-2
Zagreb, 21. siječanj 2022.

Predsjednica
Zapisnik sastavila:                                                    
 Vijeća Mjesnog odbora
Ivana Gucek   
  Ivana Gucek                                                                       

